Tuzel mahallasi. Tuzel mahallasi (Gʻalabaning 40 yilligi dahasi,1-mavze, 54) – Toshkent shahar Yashnobod tumanidagi mahalla. Amir Temur, Uchchinor, Mohinur, Vatandosh mahallalari hamda Toshkent-sharqiy aerodromi bilan chegaradosh. 1991-yil tashkil topgan. Dastlab Mehnat Qahramoni Ikrom Akmalov nomi bilan atalgan, 2009-yil 22-apreldan hozirgi nomda. Aholisi 7 208 kishi, koʻp millatli. Mahallada kutubxona, maktab, maktab-bogʻcha, musiqa maktabi, Ali ibn Abu Tolib masjidi va Otamozor qabristoni joylashgan. Maydoni 45,5 gektar.